《岁暮坐南雍官舍见山亭偶成三首 其三》
明代·林文俊

霜风悽惨岁华深，木落空庭噪暮禽。犹有翠筠堪志节，岂无碧水可澄心。

浮生迹似漂流梗，造士功惭跃冶金。草阁捲帘时自遣，孤吟遥对白云岑。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。